pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 19 – 25 พฤศจิกายน 2564
วันศุกร์ที่ 26 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 19 – 25 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 19 – 25 พฤศจิกายน 2564 พบการกระทําผิด จํานวน 633 คดี คิดเป็นเงินค่าปรับ 11.95 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 19 – 25 พฤศจิกายน 2564) พบว่ามีการกระทําผิด จํานวน 633 คดี คิดเป็นเงินค่าปรับ 11.95 ล้านบาท โดยแยกเป็น สุรา จํานวน 318 คดี ค่าปรับ 2.76 ล้านบาท ยาสูบ จํานวน 243 คดี ค่าปรับ 7.14 ล้านบาท ไพ่ จํานวน 10 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 0.29 ล้านบาท รถจักรยานยนต์ จํานวน 27 คดี ค่าปรับ 0.64 ล้านบาท และสินค้าอื่น ๆ จํานวน 14 คดี ค่าปรับ 1.06 ล้านบาท โดยมีของกลางแยกเป็นน้ําสุรา จํานวน 8,711.925 ลิตร ยาสูบ จํานวน 14,793 ซอง ไพ่ จํานวน 255 สํารับ น้ํามันและผลิตภัณฑ์น้ํามัน จํานวน 5,880.000 ลิตร รถจักรยานยนต์ จํานวน 30 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 25 พฤศจิกายน 2564 พบว่ามีการกระทําผิด จํานวน 4,287 คดี คิดเป็นเงินค่าปรับ 97.26 ล้านบาท โดยแยกเป็น สุรา จํานวน 2,136 คดี ค่าปรับ 18.64 ล้านบาท ยาสูบ จํานวน 1,601 คดี ค่าปรับ 49.63 ล้านบาท ไพ่ จํานวน 62 คดี ค่าปรับ 0.60 ล้านบาท น้ํามันและผลิตภัณฑ์น้ํามัน จํานวน 105 คดี ค่าปรับ 13.90 ล้านบาท น้ําหอม จํานวน 22 คดี ค่าปรับ 1.00 ล้านบาท รถจักรยานยนต์ จํานวน 266 คดี ค่าปรับ จํานวน 5.84 ล้านบาท และสินค้าอื่น ๆ จํานวน 95 คดี ค่าปรับ 7.65 ล้านบาท โดยมีของกลางแยกเป็นน้ําสุรา จํานวน 27,248.680 ลิตร ยาสูบ จํานวน 1,195,313 ซอง ไพ่ จํานวน 2,588 สํารับ น้ํามันและผลิตภัณฑ์น้ํามัน จํานวน 385,648.000 ลิตร น้ําหอม จํานวน 25,633 ขวด รถจักรยานยนต์ จํานวน 322 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/727-2565-19-25-2564-58
รัฐบาลไทย-ข่าวทำเนียบรัฐบาล-รัฐบาลเห็นชอบ ให้วันที่ 12 ส.ค. เป็นวันผ้าไทยแห่งชาติ
วันจันทร์ที่ 6 มิถุนายน 2565
รัฐบาลเห็นชอบ ให้วันที่ 12 ส.ค. เป็นวันผ้าไทยแห่งชาติ
วันศุกร์ที่ 3 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุรักษ์ศิลปวัฒนธรรมและมรดกภูมิปัญญาของชาติ โดยเห็นชอบให้วันที่ 12 ส.ค. ของทุกปี เป็นวันผ้าไทยแห่งชาติ เพื่อน้อมสํานึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในการปฏิบัติพระราชกรณียกิจส่งเสริมผ้าไทยให้สิ่งทอท้องถิ่นที่สูญหายกลับมาได้รับความนิยมอีกครั้ง จนสามารถสร้างอาชีพและรายได้แก่ประชาชน โดยใช้ชื่อภาษาอังกฤษว่า National Thai Textile Day และให้นิยามผ้าไทยว่าเป็นผ้าที่สร้างสรรค์ขึ้นจากมรดกภูมิปัญญาของไทยที่ได้รับการสืบทอด ต่อยอด จากรุ่นสู่รุ่น บ่งบอกถึงอัตลักษณ์ประจําถิ่นที่ผลิตขึ้นในประเทศไทยด้วยฝีมือคนไทย โดยใช้เทคนิค เช่น การทอ จก ยก มัดหมี่ มัดย้อม บาติก และใช้เส้นใยธรรมชาติที่มีอยู่ในแต่ละท้องถิ่น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” แนะจังหวัดที่ผู้ติดเชื้อโควิด-19ในพื้นที่ยังสูง เข้มมาตรการป้องกัน/คัดกรอง รณรงค์ฉีดวัคซีน เน้นย้ำดูแลกลุ่มเสี่ยง 608 เป็นกรณีพิเศษ
วันเสาร์ที่ 11 มิถุนายน 2565
โฆษกรัฐบาล เผย “นายกฯ” แนะจังหวัดที่ผู้ติดเชื้อโควิด-19ในพื้นที่ยังสูง เข้มมาตรการป้องกัน/คัดกรอง รณรงค์ฉีดวัคซีน เน้นย้ําดูแลกลุ่มเสี่ยง 608 เป็นกรณีพิเศษ
โฆษกรัฐบาล เผย “นายกฯ” แนะจังหวัดที่ผู้ติดเชื้อโควิด-19ในพื้นที่ยังสูง เข้มมาตรการป้องกัน/คัดกรอง รณรงค์ฉีดวัคซีน เน้นย้ําดูแลกลุ่มเสี่ยง 608 เป็นกรณีพิเศษ ขณะที่ยอดผู้ติดเชื้อโควิด-19 วันนี้ 2,501 ราย
วันนี้ (11 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงโดยเฉพาะในพื้นที่ 10 จังหวัด ที่จํานวนผู้ติดเชื้อโควิด-19 ยังสูง อาทิ กรุงเทพมหานคร นนทบุรี อุบลราชธานี สมุทรปราการ ให้คุมเข้มมาตรการป้องกัน/คัดกรอง รณรงค์ฉีดวัคซีน และดูแลกลุ่มเสี่ยง 608 เป็นกรณีพิเศษ ขอความร่วมมือเข้ารับการฉีดวัคซีนให้ครบตามเกณฑ์และรับวัคซีนเข้มกระตุ้นหลังพบผู้เสียชีวิตส่วนใหญ่ยังคงเป็นคนกลุ่มนี้ ขณะเดียวกันก็ให้กระทรวงสาธารณสุขเฝ้าระวังประเมินสถานการณ์อย่างใกล้ชิด และเตรียมพร้อมการปฏิบัติหากพบยอดผู้ติดเชื้อสูงขึ้น ขอความร่วมมือทุกคนยังคงปฏิบัติตนตามมาตรการทางสาธารณสุขอย่างเคร่งครัด
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จํานวน 2,501 ราย ไม่มีผู้ป่วยมาจากต่างประเทศ ทําให้มียอดผู้ป่วยสะสม 2,258,954 ราย (ตั้งแต่ 1 มกราคม 2565) หายป่วยกลับบ้านแล้ว 2,917 ราย หายป่วยสะสม 2,259,469 ราย (ตั้งแต่ 1 มกราคม 2565) ผู้ป่วยกําลังรักษา 24,112 ราย โดยมีผู้ป่วยปอดอักเสบรักษาตัวอยู่ในโรงพยาบาลจํานวน 639 ราย และเสียชีวิต 28 ราย
ส่วนยอดการฉีดวัคซีน (ข้อมูล ณ 10 มิ.ย.65 เวลา 23.18 น.) สะสมรวมทั้งสิ้น 138,441,640 โดส จําแนกเป็น เข็มที่ 1 จํานวน 56,826,807 เข็มที่ 2 จํานวน 52,861,813 โดสเข็มที่ 3 จํานวน 25,093,138 โดส และเข็มที่ 4 จํานวน 3,659,882 โดส
รัฐบาลไทย-ข่าวทำเนียบรัฐบาล-กรมเจ้าท่า เดินหน้าศึกษาพื้นที่บริเวณแม่น้ำ ชายฝั่งทะเลอ่าวไทยและอันดามัน ที่มีศักยภาพเหมาะสมในการพัฒนาโครงสร้างพื้นฐานการขนส่งทางน้ำ
วันอังคารที่ 28 กันยายน 2564
กรมเจ้าท่า เดินหน้าศึกษาพื้นที่บริเวณแม่น้ํา ชายฝั่งทะเลอ่าวไทยและอันดามัน ที่มีศักยภาพเหมาะสมในการพัฒนาโครงสร้างพื้นฐานการขนส่งทางน้ํา
...
กรมเจ้าท่า กระทรวงคมนาคม เปิดประชุมสัมมนาเพื่อแนะนําโครงการศึกษาเพื่อกําหนดพื้นที่ที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ํา บริเวณแม่น้ํา ชายฝั่งทะเลอ่าวไทยและอันดามัน จํานวน 3 เวที ระหว่างวันอังคารที่ 28 ถึงวันพุธที่ 29 กันยายน 2564 ผ่านระบบออนไลน์ โปรแกรม Zoom (VDO Conference) โดยมีวัตถุประสงค์เพื่อนําเสนอแนวคิด วิธีการ ขอบเขตการดําเนินงานของโครงการ และแนวทางการดําเนินงาน พร้อมทั้งรับฟังความคิดเห็นและข้อเสนอแนะจากทุกภาคส่วน เพื่อนําไปประกอบการพิจารณารายละเอียดในโครงการให้มีความเหมาะสมและสอดคล้องกับการพัฒนาโครงสร้างพื้นฐานเพื่อการขนส่งทางน้ํามากที่สุด โดยมีนายสมชาย สุมนัสขจรกุล รองอธิบดีกรมเจ้าท่าด้านส่งเสริมการขนส่งทางน้ํา เป็นประธานการประชุม พร้อมร่วมหารือกับผู้เข้าร่วมประชุม ประกอบด้วย หัวหน้าส่วนราชการ ผู้แทนสถาบันการศึกษา ภาคธุรกิจเอกชน และผู้ประกอบการด้านการขนส่งทางน้ําและท่องเที่ยว
โครงการนี้ เกิดจากความตระหนักถึงความสําคัญของการพัฒนาโครงสร้างพื้นฐานด้านคมนาคมขนส่งทางน้ําซึ่งเป็นอีกหนึ่งปัจจัยสําคัญในการสร้างความสามารถในการแข่งขันของประเทศ เนื่องจากมีต้นทุนต่อหน่วยต่ํา ประหยัดพลังงาน และช่วยลดต้นทุนโลจิสติกส์ของประเทศได้ในระยะยาว รวมทั้งสอดคล้องกับยุทธศาสตร์ชาติ 20 ปี และยุทธศาสตร์การพัฒนาโครงสร้างพื้นฐานด้านคมนาคมขนส่ง ระยะ 20 ปี (พ.ศ.2561-2580) จึงกําหนดให้มีการจัดทําแผนปฏิบัติการเพื่อเพิ่มศักยภาพการขนส่งทางน้ําให้เป็นกรอบการกําหนดทิศทางการพัฒนาการขนส่งทางน้ํา รวมทั้งการศึกษา สํารวจ และกําหนดพื้นที่ที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ํา บริเวณแม่น้ํา ชายฝั่งทะเลอ่าวไทยและอันดามัน ตามหลักวิชาการ ดังวัตถุประสงค์ของโครงการนั้น กลุ่มบริษัทที่ปรึกษา ประกอบด้วย บริษัท ปัญญา คอนซัลแตนท์ จํากัด บริษัท ทรานส์คอนซัลท์ จํากัด บริษัท เอ 21 คอนซัลแตนท์ จํากัด และบริษัท อินฟรา พลัส คอนซัลติ้ง จํากัด ดําเนินการศึกษาโครงการฯ ภายใน 450 วัน ครอบคลุมพื้นที่ศึกษาโครงการทั่วทั้งบริเวณท้องทะเลอาณาเขต (Territorial Sea) ริมชายฝั่ง เกาะแก่ง ทะเลสาบที่น้ําทะเลเข้าถึง ปากแม่น้ําขึ้นไปจนถึงบริเวณที่อิทธิพลจากน้ําทะเลจะไปถึงได้ ทั่วบริเวณอาณาเขตของประเทศไทย ทั้งบริเวณแม่น้ําภายในประเทศ ชายฝั่งทะเลอ่าวไทยและอันดามัน และจะพิจารณาพื้นที่บนฝั่งเพื่อศึกษาปัจจัยสนับสนุนกิจกรรมหลังท่าเรือ
กรมเจ้าท่า กระทรวงคมนาคม มีความมุ่งมั่นที่จะผลักดันโครงการให้เกิดประโยชน์สูงสุดแก่ประชาชน และประเทศชาติเป็นสําคัญ ด้วยการวางแผนพัฒนาโครงสร้างพื้นฐานการขนส่งทางน้ําในอนาคต เพื่อกระตุ้น และพัฒนากิจกรรมทางเศรษฐกิจให้คนในพื้นที่ ช่วยประหยัดต้นทุนค่าขนส่งให้แก่ผู้ประกอบการ ลดต้นทุนด้านโลจิสติกส์ เพื่อเป็นกุญแจสําคัญในการยกระดับขีดความสามารถด้านการแข่งขันของประเทศ พร้อมนําพาเศรษฐกิจไทยสู่อนาคตที่ “มั่นคง มั่งคั่ง และยั่งยืน” ต่อไป
รัฐบาลไทย-ข่าวทำเนียบรัฐบาล-โครงการประกวด Infographic Design ภายใต้โครงการเฉลิมพระเกียรติ พระบาทสมเด็จพระเจ้าอยู่หัว และสถาบันพระมหากษัตริย์ หัวข้อ “สำนึกในพระมหากรุณาธิคุณ และถวายความจงรักภักดี เทิดทูน สถาบั
วันพฤหัสบดีที่ 4 สิงหาคม 2565
โครงการประกวด Infographic Design ภายใต้โครงการเฉลิมพระเกียรติ พระบาทสมเด็จพระเจ้าอยู่หัว และสถาบันพระมหากษัตริย์ หัวข้อ “สํานึกในพระมหากรุณาธิคุณ และถวายความจงรักภักดี เทิดทูน สถาบั
ชิงเงินรางวัลรวมกว่า 263,000 บาท
พร้อมโล่ห์และเกียรติบัตร
ส่งผลงานได้ตั้งแต่ วันนี้ - 30 สิงหาคม 2565
ดูรายละเอียดเพิ่มเติมได้ที่
https://www.heartphranakhon.com/infomod2565/
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เตรียมลงพื้นที่ติดตามความคืบหน้าการพัฒนาท่าเรืออุตสาหกรรมมาบตาพุด รองรับ EEC จ.ระยอง พร้อมส่งมอบบ้านเคหะสุขฯ ยกระดับบั้นปลายชีวิตผู้สูงวัย จ.สมุทรปราการ
วันเสาร์ที่ 26 กุมภาพันธ์ 2565
โฆษกรัฐบาลเผย "นายกฯ" เตรียมลงพื้นที่ติดตามความคืบหน้าการพัฒนาท่าเรืออุตสาหกรรมมาบตาพุด รองรับ EEC จ.ระยอง พร้อมส่งมอบบ้านเคหะสุขฯ  ยกระดับบั้นปลายชีวิตผู้สูงวัย จ.สมุทรปราการ
โฆษกรัฐบาลเผย "นายกฯ" เตรียมลงพื้นที่ติดตามความคืบหน้าการพัฒนาท่าเรืออุตสาหกรรมมาบตาพุด รองรับ EEC จ.ระยอง พร้อมส่งมอบบ้านเคหะสุขฯ  ยกระดับบั้นปลายชีวิตผู้สูงวัย จ.สมุทรปราการ ในวันที่ 28 ก.พ นี้
วันนี้(26ก.พ.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีกําหนดการลงพื้นที่ปฏิบัติราชการติดตามผลการดําเนินงานให้เกิดผลเป็นรูปธรรมตามข้อสั่งการในวันจันทร์ที่28กุมภาพันธ์2565ณจังหวัดระยองและสมุทรปราการดังนี้
ช่วงเช้านายกรัฐมนตรีกําหนดเดินทางไปที่สํานักงานท่าเรืออุตสาหกรรมมาบตาพุดจังหวัดระยองเป็นประธานพิธีเปิดโครงการพัฒนาท่าเรืออุตสาหกรรมมาบตาพุดระยะที่3 (ช่วงที่1)สําหรับโครงการพัฒนาท่าเรืออุตสาหกรรมมาบตาพุดระยะที่3มีวัตถุประสงค์เพื่อจัดเตรียมโครงสร้างพื้นฐานสําหรับการขนส่งทางน้ําสนับสนุนภาคอุตสาหกรรมและรองรับการพัฒนาเขตพัฒนาพิเศษภาคตะวันออกโดยจะเป็นการเพิ่มขีดความสามารถและเพิ่มความจุในการขนถ่ายก๊าซธรรมชาติและสินค้าเหลวให้บริการรูปแบบท่าเทียบเรือสาธารณะนอกจากนี้นายกรัฐมนตรียังเตรียมเดินทางไปดูงานด้านการทําประมงพื้นบ้านและการแปรรูปสินค้าประมงกลุ่มประมงพื้นบ้านบ้านพร้อมลงพื้นที่โครงการป่าชายเลนในเมืองจังหวัดระยองป่าชายเลนพระเจดีย์กลางน้ําอัญมณีหนึ่งเดียวในระยองซึ่งเป็นป่าที่อุดมสมบูรณ์มีความหลากหลายทางชีวภาพมีพืชพันธุ์และสัตว์น้ํานานาชนิดรวมทั้งเป็นแหล่งท่องเที่ยวแหล่งเรียนรู้และยังเปรียบเสมือนปอดให้แก่คนระยอง
ส่วนในช่วงบ่าย นายกรัฐมนตรีเป็นประธานเปิดโครงการบ้านเคหะสุขเกษม(เทพารักษ์) ถ.เทพารักษ์ต.บางพลีใหญ่อ.บางพลีจ.สมุทรปราการตามนโยบายของรัฐบาลที่มุ่งส่งเสริมและช่วยเหลือให้ประชาชนมีที่อยู่อาศัยเป็นของตนเองโดยเฉพาะกลุ่มผู้มีรายได้น้อยและกลุ่มผู้สูงอายุสร้างความมั่นคงด้านที่อยู่อาศัยสําหรับผู้เกษียณอายุราชการลูกจ้างพนักงานของรัฐและลูกจ้างเกษียณอายุที่ยังไม่มีที่อยู่อาศัยเป็นของตนเองในรูปแบบเช่าระยะยาวที่มุ่งออกแบบภายใต้หลักอารยสถาปัตย์(Universal Design)คํานึงถึงสภาพแวดล้อมที่เหมาะสมกับผู้อยู่อาศัยซึ่งส่วนใหญ่เป็นผู้สูงอายุให้มีสิ่งอํานวยความสะดวกสภาวะแวดล้อมและคุณภาพชีวิตที่ดีพร้อมส่งเสริมสุขภาพควบคู่กันไป ภายใต้แผนแม่บทการพัฒนาที่อยู่อาศัยระยะ20ปี(พ.ศ.2560 – 2579)ตามนโยบายของรัฐบาลที่มุ่งหวังหวังยกระดับคุณภาพชีวิตเน้นย้ําคนไทยต้อง“มีบ้านมีที่อยู่อาศัย”เพื่อยกระดับความเป็นอยู่ให้ดีขึ้น
นายธนกรฯกล่าวว่าถือเป็นครั้งแรกในการลงพื้นที่ปฏิบัติราชการต่างจังหวัดของนายกรัฐมนตรีของปีพ.ศ.2565หลังจากที่งดปฏิบัติราชการต่างจังหวัดตั้งแต่ปลายปีที่ผ่านมาจากสถานการณ์การแพร่ระบาดโควิด-19นายกรัฐมนตรีเน้นย้ําการลงพื้นที่ในแต่ละครั้งจะต้องไม่กระทบกับการทํางานของข้าราชการและเจ้าหน้าที่ในพื้นที่ยืนยันต้องการไปติดตามงานและรับฟังปัญหาเพื่อนํามาแก้ไขปัญหาให้ตรงจุดรวมถึงให้กําลังใจพี่น้องประชาชน
-----------------
รัฐบาลไทย-ข่าวทำเนียบรัฐบาล-รัฐบาลพร้อมรับมือผู้ป่วยโควิดพุ่ง เปิด 2 แอปพลิเคชันพบหมอออนไลน์ จัดยาส่งถึงบ้านฟรี
วันเสาร์ที่ 16 กรกฎาคม 2565
รัฐบาลพร้อมรับมือผู้ป่วยโควิดพุ่ง เปิด 2 แอปพลิเคชันพบหมอออนไลน์ จัดยาส่งถึงบ้านฟรี
รัฐบาลพร้อมรับมือผู้ป่วยโควิดพุ่ง เปิด 2 แอปพลิเคชันพบหมอออนไลน์ จัดยาส่งถึงบ้านฟรี
วันที่ 16 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสถานการณ์การแพร่ระบาดของโรคโควิด-19 ในขณะนี้ พบว่ามีจํานวนผู้ป่วยเพิ่มมากขึ้น แต่ส่วนใหญ่เป็นผู้ป่วยกลุ่มอาการสีเขียว คือมีอาการเล็กน้อย เช่น มีไข้ อุณหภูมิ 37.5 องศาขึ้นไป จมูกไม่ได้กลิ่น ลิ้นไม่รับรส เจ็บคอ ไอ มีน้ํามูก มีเสมหะ เป็นต้น ซึ่งอาการเหล่านี้ทางกระทรวงสาธารณสุขได้ออกแนวทางปฏิบัติให้รับการรักษาแบบผู้ป่วยนอกและแยกกักตัวที่บ้าน โดยผู้ที่ตรวจ ATK แล้วขึ้น 2 ขีด ไปรักษาที่แผนกผู้ป่วยนอกที่หน่วยบริการตามสิทธิรักษาของตน รับยาแล้วกลับมากักตัวที่บ้าน 7+3 วันต่อ กรณีเป็นกลุ่มเสี่ยง กลุ่ม 608 การรักษาขึ้นอยู่กับดุลพินิจของแพทย์
ในส่วนของผู้ป่วยโควิด-19 สิทธิบัตรทอง (สิทธิหลักประกันสุขภาพแห่งชาติ) ที่อยู่ในพื้นที่ กทม.-ปริมณฑล 5 จังหวัด นนทบุรี นครปฐม ปทุมธานี สมุทรปราการ และสมุทรสาคร นอกจากการรักษาตามแนวทางดังกล่าวแล้ว สํานักงานหลักประกันสุขภาพแห่งชาติ (สปสช.) ได้เพิ่มการให้บริการการรักษาด้วยระบบการแพทย์ทางไกล (Telemedicine) เป็นความร่วมมือกับ 2 บริษัทผู้ให้บริการแอปพลิเคชันด้านสุขภาพดิจิทัลผ่าน แอป “Good Doctor Technology” และ แอป “MorDee (หมอดี)” กล่าวคือ เมื่อผู้ป่วยโควิด-19 (เฉพาะสิทธิบัตรทอง) ลงทะเบียนผ่านแอปพลิเคชันเพียงอันใดอันหนึ่ง จะได้พบแพทย์ออนไลน์ ซึ่งจะทําการประเมินอาการ และจัดส่งยาถึงบ้านตามความจําเป็นโดยไม่คิดค่าใช้จ่าย บางรายอาจได้รับยาฟาวิพิราเวียร์ซึ่งขึ้นอยู่กับอาการ ทั้งนี้ ประชาชนสามารถสอบถามรายละเอียดเพิ่มเติมได้ที่ สายด่วน สปสช. 1330 หรือช่องทางระบบออนไลน์ทั้งไลน์ สปสช. ไลน์ไอดี @nhso
“แม้โรคโควิด19 จะถูกปรับเป็นโรคประจําถิ่นแล้ว แต่การดูแลผู้ป่วยยังคงเป็นไปตามสิทธิการรักษาเหมือนเดิม และภายใต้สถานการณ์ที่มีผู้ติดเชื้อเพิ่มขึ้น รัฐบาลได้วางระบบการให้บริการสาธารณสุขเพื่อให้ผู้ติดเชื้อเข้าถึงการรักษาได้อย่างทั่วถึงและทันท่วงที ป้องกันอาการที่อาจรุนแรงขึ้นการเพิ่มระบบการให้บริการแพทย์ทางไกลนี้ เป็นอีกช่องทางที่มีประสิทธิภาพ ลดการแพร่ระบาดของโรค ทั้งยังเป็นการช่วยแบ่งเบาภาระของบุคลากรทางการแพทย์ในโรงพยาบาลด้วย” นางสาวรัชดา กล่าว
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จับมือ ธ.ก.ส. และภาคเอกชน ร่วมมือในการส่งเสริมการผลิตโคเนื้อคุณภาพสูง ลดปัญหาโคนมล้นตลาด และสร้างรายได้เพิ่มในการผลิตโคต้นน้ำให้กับสหกรณ์โคนม
วันพฤหัสบดีที่ 25 พฤศจิกายน 2564
กระทรวงเกษตรและสหกรณ์ จับมือ ธ.ก.ส. และภาคเอกชน ร่วมมือในการส่งเสริมการผลิตโคเนื้อคุณภาพสูง ลดปัญหาโคนมล้นตลาด และสร้างรายได้เพิ่มในการผลิตโคต้นน้ําให้กับสหกรณ์โคนม
กระทรวงเกษตรและสหกรณ์ จับมือ ธ.ก.ส. และภาคเอกชน ร่วมมือในการส่งเสริมการผลิตโคเนื้อคุณภาพสูง ลดปัญหาโคนมล้นตลาด และสร้างรายได้เพิ่มในการผลิตโคต้นน้ําให้กับสหกรณ์โคนม กลุ่มเกษตรกร หรือวิสาหกิจชุมชน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีลงนามบันทึกข้อตกลงความเขาใจ (MOU) โครงการสร้างโคเนื้อคุณภาพสูงจากฝูงโคนม ระหว่างกรมปศุสัตว์ บริษัท พรีเมี่ยม บีฟ จํากัด, บริษัท สยามแม็คโคร จํากัด (มหาชน) และธนาคารเพื่อการเกษตรและสหกรณ์การเกษตร (ธ.ก.ส.) ณ กระทรวงเกษตรและสหกรณ์ ซึ่งการลงนามในครั้งนี้มีวัตถุประสงค์เพื่อให้เกิดความร่วมมือในการดําเนินโครงการสร้างโคเนื้อคุณภาพสูงจากโคนมในการส่งเสริมการผลิตโคเนื้อคุณภาพสูง โดยขยายการผลิตจากฝูงโคนมที่ให้ปริมาณผลผลิตต่ํา โคนมสาวท้องที่ 1 หรือ 2 มาเป็นฐานในการผลิตโคเนื้อคุณภาพสูง โดยการผสมเทียมโคนมเหล่านี้ด้วยน้ําเชื้อของพ่อพันธุ์โคเนื้อที่เป็นที่ต้องการของตลาด เช่น พันธุ์วากิว แองกัส บีฟมาสเตอร์ ชาร์โลเลส์ เป็นต้น เพื่อเพิ่มจํานวนโคขุนคุณภาพสูงตามที่ตลาดต้องการ และลดปัญหาโคนมล้นตลาด สร้างรายได้เพิ่มในการผลิตโคต้นน้ําให้กับสหกรณ์โคนม กลุ่มเกษตรกร หรือวิสาหกิจชุมชน ตลอดจนสามารถเลี้ยงควบคู่ระหว่างโคนมและโคเนื้อ โดยตลอดการดําเนินการโครงการฯ เกษตรกรจะได้รับความรู้ คําแนะนําด้านการลงทุน และการจัดทําแผนธุรกิจให้เป็นไปตามที่กําหนด รวมทั้งสนับสนุนด้านการตลาดตลอดห่วงโซ่
ที่ผ่านมากระทรวงเกษตรและสหกรณ์ ได้มีบทบาทในการส่งเสริมเกษตรกรผู้เลี้ยงโคเนื้อเพิ่มมากขึ้น จากโครงการต่าง ๆ อาทิ โครงการโคเนื้อสร้างอาชีพ โครงการโคเนื้อต้นแบบธนาคารโค-กระบือ และโครงการไทยนิยมยั่งยืน เป็นต้น ซึ่งความต้องการของตลาดเนื้อโคคุณภาพสูงมีการขยายตัวเพิ่มมากขึ้น และความต้องการของตลาดสูงขึ้น กระทรวงเกษตรฯ โดยกรมปศุสัตว์จึงได้จัดทําโครงการสร้างโคเนื้อคุณภาพสูงจากฝูงโคนมเพื่อเพิ่มปริมาณโคเนื้อที่มีคุณภาพเข้าสู่ตลาดให้เพียงพอต่อการบริโภคในประเทศและส่งออกไปยังต่างประเทศได้ อีกทั้งยังเป็นการขยายการผลิตฐานโคเนื้อคุณภาพ สร้างรายได้ให้กับเกษตรกรผู้เลี้ยงโคนมจากการจําหน่ายลูกโคเนื้อ และเป็นการเพิ่มประสิทธิภาพการผลิตน้ํานมของฟาร์มโคนม
ด้าน นายสัตวแพทย์สรวิศ ธานีโต อธิบดีกรมปศุสัตว์ เปิดเผยว่า จากข้อมูลสถิติโคเนื้อของประเทศไทยที่ผ่านมาในปี 2564 ซึ่งเป็นข้อมูลที่กรมปศุสัตว์สํารวจนั้น มีจํานวนโคเนื้อกว่า 7.6 ล้านตัว เกษตรกรผู้เลี้ยงโคเนื้อ ประมาณ 1.1 ล้านราย คิดเป็นเนื้อโคจํานวนกว่า 2 แสนตัน ผลผลิตเนื้อโคที่ได้ส่วนใหญ่จะบริโภคภายในประเทศ และมีการนําเข้าเนื้อโคจากประเทศเพื่อนบ้าน ทั้งนี้ ปัจจุบันการบริโภคเนื้อโคของไทยเฉลี่ย 2.89 กิโลกรัม/คน/ปี ซึ่งมีปริมาณน้อยมากเมื่อเทียบกับการบริโภคเนื้อโปรตีนจากสัตว์ชนิดอื่นและยังไม่เพียงพอต่อความต้องการ จึงเป็นโอกาสที่ดีของประเทศไทยที่จะผลิตโคเนื้อคุณภาพดีเพื่อให้เพียงพอต่อการบริโภคและเพื่อการส่งออก ยังเป็นลดการนําเข้าเนื้อโคจากต่างประเทศอีกด้วย
รัฐบาลไทย-ข่าวทำเนียบรัฐบาล-อนุทิน เผย สธ.พร้อมเยียวยาครอบครัว อสม.ที่เสียชีวิตหลังฉีดวัคซีน
วันเสาร์ที่ 3 กรกฎาคม 2564
อนุทิน เผย สธ.พร้อมเยียวยาครอบครัว อสม.ที่เสียชีวิตหลังฉีดวัคซีน
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุขพร้อมเยียวยาครอบครัว อสม. อ.เชียงแสน จ.เชียงราย ที่เสียชีวิต ภายหลังฉีดวัคซีน 2 วัน ขณะนี้อยู่ระหว่างการชันสูตรและส่งผลให้คณะกรรมการ AEFI พิจารณา
วันนี้ (3 กรกฎาคม 2564) ที่โรงพยาบาลเทิง อ.เทิง จ.เชียงราย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังลงพื้นที่ติดตามสถานการณ์โรคโควิด 19 ในพื้นที่จ.เชียงราย กรณีอาสาสมัครสาธารณสุขประจําหมู่บ้าน (อสม.) ในพื้นที่ อ.เชียงแสน ที่เสียชีวิต 1 ราย ภายหลังฉีดวัคซีนซิโนแวค เข็มแรกเพียง 2 วัน
นายอนุทินกล่าวว่า ขอแสดงความเสียใจกับครอบครัวผู้เสียชีวิต ซึ่งขณะนี้อยู่ระหว่างรอผลชันสูตรจากโรงพยาบาลมหาราชนครเชียงใหม่ ว่าผู้เสียชีวิตมีโรคประจําตัวหรือไม่ และจะนําผลการชันสูตรเสนอต่อคณะผู้เชี่ยวชาญAEFIที่ประกอบด้วยผู้เชี่ยวชาญพิจารณา หากเกี่ยวข้องกับวัคซีนสํานักงานหลักประกันสุขภาพแห่งชาติจะมอบเงินเยียวยา เบื้องต้นได้สั่งการให้หน่วยงานที่เกี่ยวข้องช่วยเหลืออย่างเต็มที่ ในส่วนสิทธิ์ของ อสม. จะได้รับเงินช่วยเหลือจากกองทุนฌาปนกิจสงเคราะห์
นายอนุทินกล่าวต่อว่า สําหรับกรณีการเสียชีวิตภายหลังฉีดวัคซีนนั้น ยังถือว่าพบน้อยมาก ขอให้อสม. และประชาชนเข้ารับการฉีดวัคซีน เพราะวัคซีนไม่ทําอันตรายต่อชีวิตและสุขภาพ หากติดเชื้อวัคซีนจะช่วยลดความรุนแรงของโรคและลดการเสียชีวิต
*****************************3กรกฎาคม2564
รัฐบาลไทย-ข่าวทำเนียบรัฐบาล-ครม. อนุมัติ 3,995 ล้านบาท จัดหายาโควิด-19 สำหรับหน่วยบริการสุขภาพทุกระดับ รับมือโควิด
วันจันทร์ที่ 18 กรกฎาคม 2565
ครม. อนุมัติ 3,995 ล้านบาท จัดหายาโควิด-19 สําหรับหน่วยบริการสุขภาพทุกระดับ รับมือโควิด
.....
ที่ประชุม ครม. (18 ก.ค. 65) เห็นชอบโครงการจัดหายารักษาผู้ป่วยโควิด-19 และวัสดุอุปกรณ์ทางการแพทย์ กรอบวงเงิน 3,995.2708 ล้านบาท ระยะเวลาดําเนินงาน 3 เดือน (ก.ค. - ก.ย. 65) เพื่อเตรียมพร้อมรับมือและป้องกันโรคโควิด-19 ทั้งการดูแลรักษาผู้ติดเชื้อ สนับสนุนการปฏิบัติงานของบุคลากรทางการแพทย์ในหน่วยบริการสุขภาพทุกระดับ ดังนี้
- การจัดซื้อยาและเวชภัณฑ์ทางการแพทย์ ได้แก่ Favipiravia/Molnupiravia เฉลี่ย 27 ล้านเม็ด/เดือน และ Remdesivir จํานวน 57,000 vial/เดือน
- การชําระค่ายา Favipiravia/Molnupiravia จํานวน 165 ล้านเม็ด และค่าชุดตรวจ ATK จํานวน 1 ล้านชุด สําหรับเดือน มี.ค. - มิ.ย. 65 ที่ผ่านมา
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลอนุมัติร่างกฎหมายเพื่อดูแลสวัสดิภาพช้างไทย
วันเสาร์ที่ 12 มีนาคม 2565
รัฐบาลอนุมัติร่างกฎหมายเพื่อดูแลสวัสดิภาพช้างไทย
วันศุกร์ที่ 11 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับ ช้าง สัตว์ใหญ่คู่บ้านคู่เมืองไทยให้ได้รับการดูแลตามหลักสวัสดิภาพสัตว์ โดยอนุมัติหลักการร่างกฎกระทรวงกําหนดมาตรฐานสินค้าเกษตรสําหรับการปฏิบัติที่ดีสําหรับปางช้างเป็นมาตรฐานบังคับ พ.ศ. ... ซึ่งเป็นการกําหนดเกณฑ์การจัดการควบคุมดูแลและเลี้ยงช้างให้ถูกต้องเหมาะสม เช่น สถานที่ตั้งของปางช้างต้องอยู่ในสภาพแวดล้อมที่ไม่เสี่ยงจากการปนเปื้อนของอันตรายทางกายภาพ เคมี และชีวภาพ มีคู่มือการจัดการที่แสดงให้เห็นรายละเอียดของการปฏิบัติงาน เช่น การแยกและฝึกลูกช้าง การจัดการด้านการสืบพันธุ์ มีสัตวแพทย์ผู้ควบคุมปางช้างกํากับดูแลด้านสุขภาพ และมีการตรวจสุขภาพประจําปี โดยให้กฎกระทรวงนี้ใช้บังคับเมื่อครบกําหนด 2 ปีนับแต่วันประกาศในราชกิจจานุเบกษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. โอนเงินประกันรายได้เกษตรกรชาวสวนยาง และเงินสนับสนุนค่าบริหารจัดการข้าว รวมกว่า 1 พันล้านบาท
วันศุกร์ที่ 14 มกราคม 2565
ธ.ก.ส. โอนเงินประกันรายได้เกษตรกรชาวสวนยาง และเงินสนับสนุนค่าบริหารจัดการข้าว รวมกว่า 1 พันล้านบาท
ธ.ก.ส. โอนเงินประกันรายได้เกษตรกรชาวสวนยาง ระยะที่ 3 รอบที่ 1-2 เพิ่มเติม และรอบที่ 3 เข้าบัญชีเกษตรกรโดยตรงแล้ววันนี้ (14 ม.ค. 65) กว่า 480,000 ราย เป็นเงินกว่า 500 ล้านบาท
ธ.ก.ส. โอนเงินประกันรายได้เกษตรกรชาวสวนยาง ระยะที่ 3 รอบที่ 1-2 เพิ่มเติม และรอบที่ 3 เข้าบัญชีเกษตรกรโดยตรงแล้ววันนี้ (14 ม.ค. 65) กว่า 480,000 ราย เป็นเงินกว่า 500 ล้านบาท พร้อมทั้งโอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 ครั้งที่ 3 แก่เกษตรกรกว่า 62,000 ราย เป็นเงินกว่า 400 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 30 พฤศจิกายน 2564 และมติกรรมการ ธ.ก.ส. เมื่อวันที่ 3 ธันวาคม 2564 ได้อนุมัติวงเงินงบประมาณและมอบหมายให้ ธ.ก.ส. ดําเนินโครงการประกันรายได้เกษตรกรชาวสวนยาง ระยะที่ 3 เพื่อให้เกษตรกรชาวสวนยางมีรายได้ที่แน่นอนจากการประกันรายได้ ช่วยบรรเทาความเดือดร้อนจากปัญหาราคายางตกต่ํา อันเนื่องมากจากภาวะเศรษฐกิจถดถอยจากวิกฤตการแพร่ระบาดของเชื้อไวรัสโควิด-19 ปัญหาภัยธรรมชาติ และช่วยสร้างความมั่นคงในอาชีพ โดยในวันนี้ (14 มกราคม 2565) ธ.ก.ส. ได้โอนเงินประกันรายได้ดังกล่าวเข้าบัญชีเกษตรกรโดยตรง สําหรับรอบที่ 1-2 เพิ่มเติม และรอบที่ 3 แก่เกษตรกรจํานวน 484,609 ราย เป็นเงิน 568 ล้านบาท
โครงการดังกล่าวเป็นการประกันรายได้ตามการผลิตแต่ละประเภท ได้แก่ ยางพาราแผ่นดิบคุณภาพดี ประกันราคา 60 บาท/กิโลกรัม น้ํายางสด (DRC 100%) ประกันราคา 57 บาท/กิโลกรัม และยางก้อนถ้วย (DRC 50%) ประกันราคา 23 บาท/กิโลกรัม เป้าหมายเกษตรกร 1.88 ล้านราย พื้นที่สวนยางกว่า 19.16 ล้านไร่ วงเงินงบประมาณ 9,783.61 ล้านบาท
นอกจากนี้ ในวันเดียวกัน ธ.ก.ส. ได้โอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 ครั้งที่ 3 แก่เกษตรกร 62,374 ราย เป็นเงิน 490 ล้านบาท เพื่อช่วยเหลือและบรรเทาความเดือดร้อนของเกษตรกรจากภาระต้นทุนการผลิตที่สูงขึ้น รวมถึงเป็นการจูงใจให้เกษตรกรดูแลรักษาข้าวให้มีคุณภาพดี เพื่อที่จะมีโอกาสขายข้าวในราคาที่สูงและมีรายได้มากขึ้น โดยรัฐบาลสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2564/65 รอบที่ 1 กับ กรมส่งเสริมการเกษตร กระทรวงเกษตรและสหกรณ์ ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาทต่อครัวเรือน เป้าหมายเกษตรกรจํานวน 4.69 ล้านครัวเรือน วงเงินงบประมาณจํานวน 53,871.84 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ
รัฐบาลไทย-ข่าวทำเนียบรัฐบาล-นายกรัฐมนตรีกล่าวอวยพรปีใหม่สื่อมวลชน ขอให้ช่วยเป็นส่วนสำคัญในการนำพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
วันอังคารที่ 28 ธันวาคม 2564
นายกรัฐมนตรีกล่าวอวยพรปีใหม่สื่อมวลชน ขอให้ช่วยเป็นส่วนสําคัญในการนําพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
นายกรัฐมนตรีกล่าวอวยพรปีใหม่สื่อมวลชน ขอให้ช่วยเป็นส่วนสําคัญในการนําพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
วันนี้ (28 ธันวาคม 2564) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวอวยพรสื่อมวลชนเนื่องในโอกาสวันปีใหม่ พ.ศ. 2565 ที่จะมาถึงนี้ โดยนายกรัฐมนตรีขออาราธนาสิ่งศักดิ์สิทธิ์และพระบารมีของพระบาทสมเด็จพระเจ้าอยู่หัว สมเด็จพระนางเจ้าพระบรมราชินี และพระบรมวงศานุวงศ์ทุกพระองค์ อํานวยพรให้สื่อมวลชนทุกท่าน ทุกแขนง มีสุขภาพกายและสุขภาพใจที่แข็งแรง ประสบความสําเร็จดั่งที่ตั้งใจไว้ เพื่อเป็นส่วนสําคัญในการนําพาประเทศชาติ ประชาชน เดินไปข้างหน้าอย่างมั่นคงและยั่งยืนในฐานะสื่อกลางที่มีคุณภาพ พร้อมรักษาไว้ซึ่งจรรยาบรรณของสื่อมวลชนเพื่อความรัก ความสามัคคี ของคนไทย
.......................
รัฐบาลไทย-ข่าวทำเนียบรัฐบาล-กรมการขนส่งทางบก สนองนโยบายรัฐบาลช่วยเหลือผู้ได้รับผลกระทบ COVID-19 กระจายการจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ ตำแหน่งนักวิชาการขนส่ง 406 อัตราทั่วประเทศ
วันพุธที่ 30 มิถุนายน 2564
กรมการขนส่งทางบก สนองนโยบายรัฐบาลช่วยเหลือผู้ได้รับผลกระทบ COVID-19 กระจายการจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ ตําแหน่งนักวิชาการขนส่ง 406 อัตราทั่วประเทศ
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่คณะรัฐมนตรีมีมติ เมื่อวันที่ 8 มิถุนายน 2564 เห็นชอบข้อเสนอแนวทางการจัดสรรกรอบอัตรากําลังและกลไกการบริหารจัดการพนักงานราชการเฉพาะกิจ จํานวน 10,000 อัตรา เพื่อช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัส COVID-19 ให้มีงานทําและกระจายการจ้างงานลงสู่ระดับพื้นที่ โดยมีกลุ่มเป้าหมายเป็นผู้สําเร็จการศึกษาในระดับปริญญาตรี ซึ่งรัฐบาลได้ให้ทุกส่วนราชการที่ได้รับการจัดสรรอัตราพนักงานราชการเฉพาะกิจเร่งรัดดําเนินการรับสมัครและบรรจุเข้าปฏิบัติงานตามขั้นตอนให้เร็วที่สุด ทั้งนี้ ในส่วนของกรมการขนส่งทางบก (ขบ.) ได้รับการจัดสรรอัตราพนักงานราชการเฉพาะกิจ จํานวน 406 อัตรา บรรจุในตําแหน่งนักวิชาการขนส่ง เพื่อปฏิบัติภารกิจที่มีความสําคัญเร่งด่วนและสนับสนุนให้ประชาชนในพื้นที่ได้รับบริการที่รวดเร็วและมีประสิทธิภาพ ซึ่งได้จัดสรรอัตราพนักงานราชการเฉพาะกิจให้สํานักงานขนส่งจังหวัดทั้ง 76 จังหวัด เพื่อให้เกิดการจ้างงานในระดับพื้นที่ แบ่งเป็นจังหวัดที่มีขนาดใหญ่ จํานวน 26 จังหวัด ได้รับจัดสรรจังหวัดละ 6 อัตรา รวม 156 อัตรา ส่วนจังหวัดที่มีขนาดกลางและขนาดเล็ก ได้รับการจัดสรรจังหวัดละ 5 อัตรา รวม 250 อัตรา
อธิบดีกรมการขนส่งทางบก กล่าวเพิ่มเติมว่า การสรรหาและเลือกสรรพนักงานราชการเฉพาะกิจ จํานวน 406 อัตรา ได้มอบอํานาจให้สํานักงานขนส่งจังหวัดทุกจังหวัดดําเนินการได้ทันที และให้งดการเก็บค่าธรรมเนียมการสมัครสอบ เพื่อเป็นการสนองนโยบายรัฐบาลในการช่วยเหลือประชาชน และดําเนินการด้วยความรวดเร็ว ทั้งนี้ ได้กําหนดกรอบระยะเวลาให้ดําเนินการสรรหาและเลือกสรรพนักงานราชการเฉพาะกิจให้แล้วเสร็จภายในเดือนกรกฎาคม 2564 และดําเนินการจ้างให้แล้วเสร็จภายในเดือนสิงหาคม 2564 โดยมีเงื่อนไขการทําสัญญาจ้างพนักงานราชการเฉพาะกิจไม่เกิน 1 ปี นับตั้งแต่วันที่ทําสัญญาจ้าง โดยได้รับค่าตอบแทน 18,000 บาทต่อเดือน สิ้นสุดสัญญาจ้างงานไม่เกินวันที่ 30 กันยายน 2565 และจะไม่มีการต่อสัญญาจ้าง ขณะนี้สํานักงานขนส่งจังหวัดบางจังหวัดได้เริ่มประกาศเปิดรับสมัครแล้ว ดังนั้น ผู้ที่สนใจสมัครสามารถสอบถามรายละเอียดเพิ่มเติมได้ที่สํานักงานขนส่งจังหวัดทุกจังหวัด ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-แจงข้อสงสัยกรณีไม่ดำเนินการตรวจ swab ผู้ป่วยโควิด-19 ที่อาการดีขึ้นแล้วแพทย์ให้กักตัวต่อที่บ้าน เป็นไปตามแนวทางเวชปฏิบัติฯ ฉบับปรับปรุงใหม่
วันเสาร์ที่ 14 สิงหาคม 2564
แจงข้อสงสัยกรณีไม่ดําเนินการตรวจ swab ผู้ป่วยโควิด-19 ที่อาการดีขึ้นแล้วแพทย์ให้กักตัวต่อที่บ้าน เป็นไปตามแนวทางเวชปฏิบัติฯ ฉบับปรับปรุงใหม่
รองโฆษกรัฐบาล แจงข้อสงสัยกรณีไม่ดําเนินการตรวจ swab ผู้ป่วยโควิด-19 ที่อาการดีขึ้นแล้วแพทย์ให้กักตัวต่อที่บ้าน เป็นไปตามแนวทางเวชปฏิบัติฯ ฉบับปรับปรุงใหม่
วันที่14ส.ค. 2564น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าจากกรณีที่ขณะนี้ได้มีข้อคําถามจากทั้งผู้ป่วยโควิด-19และญาติผู้ป่วยว่าเหตุใดกรณีที่ผู้ป่วยที่ผ่านการรักษาอาการดีขึ้นแล้วและแพทย์มีคําสั่งให้กลับบ้านและกักตัวต่อบ้านจนครบ14วันจึงไม่มีการตรวจswabก่อนให้ออกจากสถานพยาบาลในกรณีนี้กระทรวงสาธารณสุขได้รายงานว่าเป็นการดําเนินการตามแนวทางเวชปฏิบัติการวินิจฉัยดูแลรักษาและการป้องกันการติดเชื้อในโรงพยาบาลกรณีโรคโควิด-19ฉบับปรับปรุงล่าสุดณวันที่4ส.ค. 2564ตามข้อแนะนําจากคณะทํางานด้านการรักษาและป้องกันการติดเชื้อในโรงพยาบาล(คณะกรรมการกํากับดูแลรักษาโควิด-19)ซึ่งเป็นคณะที่กรมการแพทย์กระทรวงสาธารณสุขร่วมกับคณาจารย์ผู้เชี่ยวชาญและคณะแพทย์มหาวิทยาลัยต่างๆทําการปรับปรุงสม่ําเสมอตามสถานการณ์ของโรค
ทั้งนี้ตามแนวเวชปฏิบัติฯฉบับล่าสุดได้พิจารณาจากงานศึกษาแล้วพบว่าผู้ป่วยที่มีอาการน้อยหรืออาการดีขึ้นแล้วอาจจะยังตรวจพบสารพันธุกรรมของเชื้อไวรัสที่เป็นสาเหตุของโควิด-19ในน้ํามูกหรือน้ําลายของผู้ป่วยได้เป็นเวลานานและเวลานี้ไวรัสมีหลายสายพันธุ์บางสายพันธุ์อาจจะนานสารพันธุกรรมที่ตรวจพบหลังจากผู้ป่วยมีอาการมานานแล้วอาจเป็นเพียงซากสารพันธุกรรมที่หลงเหลือที่ร่างกายยังกําจัดไม่หมด
นอกจากนี้การตรวจพบสารพันธุกรรมของเชื้อหลังจากพ้นระยะกักตัวก็ไม่ได้หมายความว่าผู้ป่วยรายนั้นยังแพร่เชื้อได้ดังนั้นในแนวทางเวชปฏิบัติฯโควิด-19ฉบับล่าสุดนี้จึงระบุว่าไม่ต้องทําswabก่อนอนุญาตให้ผู้ป่วยออกจากสถานพยาบาลเพราะไม่มีผลเปลี่ยนแปลงการรักษาโดยแพทย์ผู้รักษาจะพิจารณาจากอาการเป็นหลัก
น.ส.ไตรศุลีกล่าวว่าแต่ตามแนวทางเวชปฏิบัติฯยังคงแนะนําให้ผู้ป่วยที่แพทย์จําหน่ายให้กลับไปกักตัวที่บ้านจนครบ14วันยังต้องปฏิบัติมาตรการป้องกันโรคอย่างเข้มงวดเช่นการงดออกจากบ้านไปยังชุมชนทุกกรณียกเว้นการเดินทางไปโรงพยาบาลโดยการนัดหมายและการจัดการโดยโรงพยาบาล,การแยกห้องนอนจากผู้อื่นในครอบครัวถ้าไม่มีห้องนอนแยกให้นอนห่างจากผู้อื่นอย่างน้อย3-5เมตรและต้องเป็นห้องที่เปิดให้อากาศระบายได้ดี,ใช้ห้องน้ําแยกถ้าไม่สามารถแยกได้ให้ให้เช็ดพื้นผิวที่มีการสัมผัสด้วยน้ํายาทําความสะอาดหรือน้ํายาฆ่าเชื้อหลังการใช้ทุกครั้ง,การสวมหน้ากากอนามัยเมื่ออยู่ร่วมกับอยู่อื่นการแยกรับประทานอาหารเป็นต้น
อย่างไรก็ตามหากมีอาการป่วยเกิดขึ้นใหม่หรืออาการเดิมมากขึ้นเช่นไข้สูงไอมากเหนื่อยแน่นหน้าอกหอบหายใจไม่สะดวกเบื่ออาหารให้ติดต่อสถานพยาบาลหากต้องเดินทางมาสถานพยาบาลแนะนําให้สวมหน้ากากระหว่างเดินทางตลอดเวลา
ส่วนกรณีไม่มีอาการใดๆอีกหลังจากครบกําหนดการกักตัวตามระยะเวลานี้แล้วสามารถประกอบกิจกรรมทางสังคมและทางานได้ตามปกติตามแนวทางวิถีชีวิตใหม่เช่นการสวมหน้ากากอนามัยเมื่ออยู่ร่วมกับผู้อื่นการทําความสะอาดมือการรักษาระยะห่างและหากมีข้อสงสัยเกี่ยวกับข้อปฏิบัติในการกักตัวที่บ้านสามารถสอบถามโรงพยาบาลที่เข้ารับการรักษาหรือสายด่วน1422หรือ1668
———————
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ประชุมคณะกรรมการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2565 ดึงชุมชนชายฝั่งร่วมปลูกป่าชายเลน 3 แสนไร่ ใน 23 จังหวัด
วันพฤหัสบดีที่ 4 สิงหาคม 2565
รองนายกฯ พลเอก ประวิตรฯ ประชุมคณะกรรมการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2565 ดึงชุมชนชายฝั่งร่วมปลูกป่าชายเลน 3 แสนไร่ ใน 23 จังหวัด
พร้อมรับประโยชน์ 90 % ของคาร์บอนเครดิต มุ่งอนุรักษ์และป้องกันการกัดเซาะชายฝั่ง
วันนี้ (4 สิงหาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2565 ผ่านระบบทางไกล (VTC) ณ ห้องประชุม มูลนิธิอนุรักษ์ป่ารอยต่อฯ เพื่อเร่งรัด ขับเคลื่อน และยกระดับการแก้ปัญหาการอนุรักษ์ทรัพยากรทางทะเลและชายฝั่ง โดยสรุปสาระสําคัญดังนี้
จากการประชุมดังกล่าว ที่ประชุมมีมติรับทราบ โครงการปลูกป่าชายเลน เพื่อประโยชน์จากคาร์บอนเครดิต ในประเด็นด้านการแบ่งปันผลประโยชน์จากคาร์บอนเครดิตระหว่างผู้พัฒนาโครงการและกรมทรัพยากรทางทะเลและชายฝั่ง (ทช.) ในสัดส่วน 90 : 10 โดย ทช. จะแบ่งให้องค์กรปกครองส่วนท้องถิ่นครึ่งหนึ่ง เพื่อให้ชุมชนใช้ในกิจกรรมการบริหารจัดการทรัพยากรทางทะเลและชายฝั่งในพื้นที่ โดยมีระยะเวลา 10 ปี ( 2566 - 2574 ) ในพื้นที่ 23 จังหวัด เนื้อที่ 300,000 ไร่ โดยมุ่งเป้า 6 พื้นที่ โดยเป็นพื้นที่พร้อมปลูกที่ผ่านการดําเนินการรื้อถอนสิ่งปลูกสร้าง ทํานากุ้ง ทําสวนปาล์ม พื้นที่เลนงอก พื้นที่ปรับปรุงสภาพป่าชายเลน รวมทั้งพื้นที่ป่าที่ชุมชนร่วมดูแล
ทั้งนี้ ที่ประชุมได้ร่วมพิจารณาและมีมติเห็นชอบการออกกฎกระทรวง กําหนดพื้นที่ป่าชายเลนอนุรักษ์ในพื้นที่จังหวัดตรังและจังหวัดพังงา มีสาระสําคัญคือ เป็นพื้นที่ป่าชายเลนอนุรักษ์และกําหนดมาตรการคุ้มครองพันธุ์ไม้ สัตว์ป่า พันธุ์พืชหายาก โดยผ่านกระบวนการมีส่วนร่วมของผู้มีส่วนได้เสีย เพื่อป้องกันและแก้ปัญหาการกัดเซาะชายฝั่งทะเล อีกทั้ง มีมติเห็นชอบการจัดทําแผนที่ข้อมูลวิชาการของระบบกลุ่มหาดประเทศไทย ปี 2565 - 2567 นําร่อง 11 กลุ่มหาด เพื่อประกอบการตัดสินใจแก้ปัญหาการกัดเซาะชายฝั่ง
รองนายกรัฐมนตรีกําชับให้กระทรวงทรัพยากรธรรมชาติและสิ่งแวดล้อม (ทส.) โดยกรมทรัพยากรทางทะเลและชายฝั่ง ให้ความสําคัญกับการสร้างความเข้าใจและดึงชุมชนชายฝั่งทะเลเข้ามามีส่วนร่วมปลูกป่าชายเลนในทุกขั้นตอน และต้องให้ชุมชนได้รับประโยชน์ไปพร้อมกันอย่างแท้จริง ทั้งการสร้างงาน สร้างรายได้ และการจ้างงานในพื้นที่ โดยเฉพาะให้ดึงสถาบันการศึกษาในพื้นที่ ร่วมให้ความรู้กับเด็กและเยาวชน รวมทั้งชุมชนไปพร้อมกัน เพื่อการอนุรักษ์ทรัพยากรในพื้นที่แบบมีส่วนร่วมที่มุ่งความยั่งยืน
รองนายกรัฐมนตรียังกล่าวเน้นย้ําว่า เมื่อมีการใช้ประโยชน์ทางทะเล จึงจําเป็นต้องต้องมีการคืนประโยชน์ให้ทะเล เร่งอนุรักษ์และฟื้นฟูคู่ขนานกันไป โดยยังมีงานสําคัญที่ต้องช่วยกันเร่งรัดดําเนินการให้บรรลุผลสําเร็จในหลายเรื่อง โดยเฉพาะการประกาศพื้นที่คุ้มครองทางทะเลและชายฝั่ง การแก้ปัญหาขยะทะเลในฐานะผู้นํากลุ่มอาเซียน และการขับเคลื่อนการดําเนินการภายใต้ทศวรรษแห่งมหาสมุทร ที่ประเทศไทยได้รับการคัดเลือกเป็นที่ตั้งสํานักงานประสานทศวรรษแห่งมหาสมุทร จึงขอให้ ทส. เร่งรัดผลักดันให้มีความชัดเจนและเป็นรูปธรรมโดยเร็ว
รัฐบาลไทย-ข่าวทำเนียบรัฐบาล-ชี้แจงประเด็นความต่อเนื่องของการประชุมคณะกรรมการ ป.ย.ป. และความคลาดเคลื่อนของข้อมูลบนเว็บไซต์สำนักงาน ป.ย.ป.
วันเสาร์ที่ 16 กรกฎาคม 2565
ชี้แจงประเด็นความต่อเนื่องของการประชุมคณะกรรมการ ป.ย.ป. และความคลาดเคลื่อนของข้อมูลบนเว็บไซต์สํานักงาน ป.ย.ป.
ชี้แจงประเด็นความต่อเนื่องของการประชุมคณะกรรมการ ป.ย.ป. และความคลาดเคลื่อนของข้อมูลบนเว็บไซต์สํานักงาน ป.ย.ป.
วันที่ 15 กรกฎาคม 2565 นายศุภฤกษ์ ภู่พงศ์ศักดิ์ โฆษกสํานักงาน ป.ย.ป. ชี้แจงประเด็นความต่อเนื่องของการประชุมคณะกรรมการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (คณะกรรมการ ป.ย.ป.) และความคลาดเคลื่อนของข้อมูลเกี่ยวกับจํานวนผู้เข้าชมเว็บไซต์สํานักงาน ป.ย.ป. ซึ่งต่ํากว๋าความเป็นจริงและความคลาดเคลื่อนของข้อมูลคณะกรรมการ ป.ย.ป. สืบเนื่องจากการประชุมคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 เมื่อวันที่ 12 กรกฎาคม 2565 ดังนี้
1. คณะกรรมการ ป.ย.ป. ได้มีการประชุมเพื่อวางแนวทางการดําเนินงานของสํานักงาน ป.ย.ป. เมื่อวันที่ 19 มิถุนายน 2563 โดยให้สํานักงาน ป.ย.ป. ปรับปรุงรูปแบบการรายงานข้อมูลผลการปฏิบัติงานและผลสัมฤทธิ์ในการดําเนินการตามยุทธศาสตร์ชาติและการปฏิรูปประเทศของทุกส่วนราชการ ตลอดจนเผยแพร่ข้อมูลเพื่อสร้างการรับรู้แก่สาธารณชนให้ถูกต้องและทั่วถึง ซึ่งปัจจุบันสํานักงาน ป.ย.ป. ได้พัฒนาระบบสําหรับการติดตามความคืบหน้าการขับเคลื่อนแผนงาน / โครงการสําคัญของประเทศ และเผยแพร่ข้อมูลข่าวสารการดําเนินงานแก่สาธารณะ อย่างเป็นปัจจุบัน ผ่านทางเว็บไซต์ https://thailandbigrock.sto.go.th อันเป็นไปตามแนวทางที่คณะกรรมการ ป.ย.ป. ได้วางไว้ และได้รายงานผลการดําเนินงานทั้งหมดของสํานักงาน ตลอดจนเสนอแนะมาตรการและแนวทางการดําเนินการติดตามขับเคลื่อน การแก้ไขปัญหาการดําเนินการที่เกี่ยวข้องกับยุทธศาสตร์ชาติและการปฏิรูปประเทศ ต่อนายกรัฐมนตรีและคณะรัฐมนตรีเพื่อรับทราบและพิจารณาทุกระยะอย่างต่อเนื่อง ดังนั้น ในขณะนี้จึงยังไม่มีความจําเป็นในการดําเนินการเพื่อให้มีการประชุมคณะกรรมการ ป.ย.ป. เพิ่มเติมจากการประชุมครั้งก่อนซึ่งได้กําหนดแนวทางที่วางไว้เดิม
2. สํานักงาน ป.ย.ป. ได้ตรวจสอบความคลาดเคลื่อนของข้อมูลบนเว็บไซต์ https://sto.go.th แล้ว พบว่าเกิดจากความผิดพลาดของระบบประมวลผล และความคลาดเคลื่อนของการนําเข้าข้อมูลสู่ระบบ ซึ่งสํานักงาน ป.ย.ป. ได้เร่งดําเนินการปรับปรุงแก้ไขระบบและข้อมูลให้มีความถูกต้องและเป็นปัจจุบันแล้ว พร้อมทั้งได้ปรับปรุงระบบการปฏิบัติงานของสํานักงานเพื่อป้องกันมิให้เกิดข้อผิดพลาดอีก
รัฐบาลไทย-ข่าวทำเนียบรัฐบาล-"ปลัดกระทรวงกลาโหม ให้การต้อนรับเอกอัครราชทูตเครือรัฐออสเตรเลีย ประจำประเทศไทย"
วันอังคารที่ 30 พฤศจิกายน 2564
"ปลัดกระทรวงกลาโหม ให้การต้อนรับเอกอัครราชทูตเครือรัฐออสเตรเลีย ประจําประเทศไทย"
ในวันจันทร์ ที่ ๒๙ พฤศจิกายน ๒๕๖๔ นาย Allan McKinnon (แอลลัน มักคินนัน) เอกอัครราชทูตเครือรัฐออสเตรเลีย ประจําประเทศไทย เข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อหารือความเป็นไปได้ในการจัดประชุมเจ้าหน้าที่อาวุโส (Senior Officials' Talks : SOTs) ไทย - ออสเตรเลีย ในลักษณะ ๒+๒ ระหว่างกระทรวงต่างประเทศ และกระทรวงกลาโหม ของทั้งสองฝ่าย ในปี ๒๕๖๕ และชี้แจงข้อมูลเกี่ยวกับการพัฒนาการด้านยุทธศาสตร์การป้องกันประเทศของออสเตรเลีย
สําหรับจัดการประชุมเจ้าหน้าที่อาวุโสในรูปแบบ ๒+๒ เป็นแนวทางความร่วมมือที่จะเป็นประโยชน์กับทั้งสองประเทศ โดยจะได้หารือเกี่ยวกับแนวทางในการพัฒนาความร่วมมือที่เป็นผลประโยชน์ของไทยและออสเตรเลีย ทั้งในด้านนโยบายและยุทธศาสตร์ รวมทั้งแลกเปลี่ยนความคิดเห็นเกี่ยวกับความร่วมมือด้านความมั่นคงในภูมิภาคที่มีผลกระทบต่อความมั่นคงของทั้งสองประเทศ
โดยกระทรวงการต่างประเทศทั้งสองฝ่ายได้หารือถึงรูปแบบการประชุมฯ โดยคาดว่าการประชุมฯ ครั้งแรกจะจัดขึ้นคู่ขนานกับการประชุม (Senior Officials' Talk : SOTs) ครั้งที่ ๑๘ ที่ฝ่ายไทยจะเป็นเจ้าภาพ ในปี ๒๕๖๕ ณ กรุงเทพฯ ทั้งนี้ นับเป็นโอกาสอันดีที่จะได้พบปะทําความรู้จัก และสร้างความคุ้นเคยกับผู้แทนของต่างประเทศที่ประจําอยู่ในประเทศไทย รวมถึงแลกเปลี่ยนข้อคิดเห็นในประเด็นต่างๆ ที่มีความสนใจร่วมกัน ซึ่งจะมีส่วนช่วยกระชับความสัมพันธ์และเสริมสร้างความร่วมมือระหว่างทั้งสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-การท่าเรือแห่งประเทศไทย (กทท.) รวมพลัง กฟน. สร้างโรงพยาบาลสนาม ณ โกดังสเตเดียม กทท.
วันอังคารที่ 24 สิงหาคม 2564
การท่าเรือแห่งประเทศไทย (กทท.) รวมพลัง กฟน. สร้างโรงพยาบาลสนาม ณ โกดังสเตเดียม กทท.
...
การท่าเรือแห่งประเทศไทย (กทท.) กระทรวงคมนาคม โดยเรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย พร้อมด้วยผู้บริหาร กทท. ให้การต้อนรับนายวิลาศ เฉลยสัตย์ รองผู้ว่าการบริการระบบจําหน่ายการไฟฟ้านครหลวง (กฟน.) และคณะ ในโอกาสเข้าร่วมติดตามความคืบหน้าและสังเกตการณ์การจัดตั้งโรงพยาบาลสนามและศูนย์แยกกักตัว (CI) ของ กทท. ในฐานะหนึ่งในหน่วยงานภาคีเครือข่ายการจัดตั้งโรงพยาบาลสนามและศูนย์ CI ของ กทท. ณ โกดังสเตเดียม กทท. เมื่อวันที่ 23 สิงหาคม 2564
โรงพยาบาลสนามและศูนย์ CI ของ กทท. จัดตั้งขึ้นเพื่อเป็นสถานที่พักรักษาตัวของพนักงาน กทท. และชาวชุมชนที่ตรวจพบเชื้อ COVID-19 ซึ่งเป็นผู้ป่วยในกลุ่มอาการสีเขียวและสีเหลืองที่มีอาการไม่รุนแรงภายในพื้นที่จัดเป็นเต็นท์สนามจํานวน 3 หลัง รองรับผู้ป่วยได้ 300 เตียง แบ่งเป็นโรงพยาบาลสนามจํานวน 240 เตียง (แยกชาย-หญิง) และศูนย์ CI จํานวน 60 เตียง โดย กทท. เป็นผู้สนับสนุนงบประมาณการจัดตั้ง ระบบสาธารณูปโภค สุขอนามัย และสิ่งแวดล้อม สิ่งอํานวยความสะดวก วัสดุอุปกรณ์และเวชภัณฑ์ที่จําเป็น เป็นต้น พร้อมกันนี้ยังได้รับความร่วมมือจากหน่วยงานภาคีเครือข่ายทั้งภาครัฐและเอกชนที่ให้การสนับสนุน ได้แก่ กฟน. ที่สนับสนุนด้านการติดตั้งและวางระบบไฟฟ้าภายในโรงพยาบาลสนามและศูนย์ CI สํานักงานสําหรับบุคลากรทางการแพทย์และพยาบาล นอกจากนี้ยังได้รับการสนับสนุนจากมูลนิธิเอสซีจี PTTOR การประปานครหลวง สํานักงานเขตคลองเตย กรุงเทพมหานคร กระทรวงการพัฒนาสังคมและความมั่นคง ของมนุษย์ มูลนิธิบุณยะจินดา มูลนิธิมาดามแป้ง โรงพยาบาลนวเวช โรงพยาบาลเกษมราษฎร์ เป็นต้น คาดว่าจะแล้วเสร็จและเปิดให้บริการในเร็วๆนี้
นายจาตุรงศ์ สุริยาศศิน รองผู้ว่าการธุรกิจและบริการ กฟน. กล่าวว่า “การไฟฟ้านครหลวงมีความยินดีที่ได้เป็นส่วนหนึ่งของการจัดตั้งโรงพยาบาลสนามของ กทท. โดยได้สนับสนุนวางแผนระบบไฟฟ้าด้วยการเดินระบบสายส่งกําลังไปยังเต็นท์ทั้งสามหลัง พร้อมทั้งติดตั้งมิเตอร์และหม้อแปลง ซึ่งมั่นใจว่าสามารถจ่ายกระแสไฟฟ้าได้อย่างเพียงพอ นอกจากนี้ได้มอบหมายให้พนักงาน กฟน. เตรียมความพร้อมหากเกิดเหตุขัดข้องอื่น ๆ”
ผู้อํานวยการ กทท. กล่าวเพิ่มเติมว่า “ขณะนี้การดําเนินงานต่าง ๆ พร้อมสิ่งอํานวยความสะดวก ได้แก่ ที่นอน เตียง ห้องน้ํา และอุปกรณ์ที่จําเป็น ได้เตรียมพร้อมแล้วที่จะเปิดเพื่อรองรับผู้ป่วยโควิด-19 ทั้งนี้ ขอขอบคุณความร่วมมือจากหน่วยงานหลายภาคส่วน เช่น กระทรวงคมนาคม กระทรวงสาธารณสุข กระทรวงการพัฒนาสังคมและความมั่นคงของมนุษย์ การไฟฟ้านครหลวง การประปานครหลวง สํานักงานเขตคลองเตย มูลนิธิเอสซีจี PTTOR ฯลฯ ที่ร่วมมือร่วมใจช่วยเหลือประชาชนคนไทยให้ผ่านวิกฤตนี้ไปได้อย่างปลอดภัย”
รัฐบาลไทย-ข่าวทำเนียบรัฐบาล-กระทรวงเกษตรฯ หารือแนวทางขับเคลื่อนการพัฒนาผู้ประกอบการกลุ่มเกษตรกรกับสถาบันชุณหะวันฯ
วันจันทร์ที่ 17 มกราคม 2565
กระทรวงเกษตรฯ หารือแนวทางขับเคลื่อนการพัฒนาผู้ประกอบการกลุ่มเกษตรกรกับสถาบันชุณหะวันฯ
กระทรวงเกษตรฯ หารือแนวทางขับเคลื่อนการพัฒนาผู้ประกอบการกลุ่มเกษตรกรกับสถาบันชุณหะวันฯ
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการดําเนินงานด้านการพัฒนาผู้ประกอบการกลุ่มเกษตรกรร่วมกับสถาบันชุณหะวันเพื่อการพัฒนาธุรกิจเอสเอ็มอีอย่างยั่งยืนมหาวิทยาลัยเทคโนโลยีราชมงคลอีสาน ณ ห้องประชุมกระทรวงเกษตรและสหกรณ์ ซึ่งที่ประชุมได้พิจารณาแนวทางความร่วมมือในกิจกรรมที่จะสนับสนุนการดําเนินงานร่วมกัน โดยทางสถาบันฯ ได้นําเสนอโครงการพัฒนายกระดับคลัสเตอร์ต้นแบบสู่ความเป็นเลิศ ซึ่งเป็นการพัฒนาเกษตรกรและผู้ประกอบด้านพืชสมุนไพร กัญชง กัญชา เพื่อการบริหารจัดการแบบครบวงจรตั้งแต่ต้นทาง กลางทาง และปลายทาง ซึ่งสถาบันฯ มีศูนย์ปฏิบัติวิจัย องค์ความรู้ด้านการบริหารจัดการ การพัฒนาผู้ประกอบการเกษตร พื้นที่ปลูกนําร่อง เพื่อให้พืชกัญชง กัญชา สามารถบริหารจัดการได้อย่างเป็นระบบ โดยกระทรวงเกษตรฯ มีความยินดีที่จะให้ความร่วมมือการดําเนินงานโครงการต่าง ๆ ของสถาบันชุณหะวันฯ ซึ่งจะเป็นประโยชน์ต่อการพัฒนาผู้ประกอบการเกษตร และขอความร่วมมือในการส่งเสริมการปลูกกัญชง กัญชา และกระท่อม เป็นพืชเศรษฐกิจใหม่ของสถาบันให้สอดคล้องกับการดําเนินงานของกระทรวงเกษตรฯ ที่ได้จัดทําคู่มือเกษตรกรฯ เพื่อให้บริหารจัดการข้อมูลและการวางแผนพัฒนาพืชเศรษฐกิจทั้ง 3 ชนิด ได้สอดคล้องกันทั้งสองฝ่าย
นอกจากนี้ สถาบันชุณหะวันฯ ได้เสนอโครงการ UTD RF เครื่องกําจัดมอดและไข่มอดตลอดวงจรชีวิตด้วยคลื่นความถี่ เป็นนวัตกรรมการจัดการผลผลิตข้าวที่ปลอดสารเคมี ซึ่งกระทรวงเกษตรฯ เล็งเห็นว่าเป็นนวัตกรรมที่จะเป็นประโยชน์ต่อเกษตรกรเป็นอย่างดี โดยโครงการดังกล่าวอาจต้องขอความร่วมมือจากสหกรณ์การเกษตรที่ดําเนินการเรื่องการผลิตข้าวและมีความพร้อม จะได้นําเทคโนโลยีนวัตกรรมดังกล่าวไปปรับใช้ในการผลิต เพื่อยกระดับมาตรฐานผลิตภัณฑ์ให้มีคุณภาพที่ดี มีความปลอดภัย เป็นที่ต้องการของตลาดระดับสูงต่อไป
รัฐบาลไทย-ข่าวทำเนียบรัฐบาล-นายกฯ เยือนประเทศญี่ปุ่น ร่วมประชุม Nikkei Forum พร้อมแสดงวิสัยทัศน์ของไทยต่อนานาชาติ 26 - 27 พ.ค. 65
วันพุธที่ 25 พฤษภาคม 2565
นายกฯ เยือนประเทศญี่ปุ่น ร่วมประชุม Nikkei Forum พร้อมแสดงวิสัยทัศน์ของไทยต่อนานาชาติ 26 - 27 พ.ค. 65
.....
พลเอก ประยุทธ์ จันทร์โอชา นายกรัฐมนตรี และคณะ จะเข้าร่วมการประชุม International Conference on the Future of Asia (Nikkei Forum) ครั้งที่ 27 ระหว่างวันที่ 26 - 27 พ.ค. 65 ณ กรุงโตเกียว ประเทศญี่ปุ่น ตามคําเชิญของบริษัท Nikkei
.
Nikkei เป็นสื่อรายใหญ่และมีอิทธิพลในกลุ่มนักธุรกิจญี่ปุ่น ซึ่งการการประชุม ดังกล่าว จัดขึ้นภายใต้หัวข้อหลัก ได้แก่ Redefining Asia’s role in a divided world (การทบทวนบทบาทของเอเชียในโลกที่แบ่งฝ่าย)
.
โดยภารกิจของนายกฯ ครั้งนี้ ถือเป็นการเข้าร่วมประชุมด้วยตนเองเป็นครั้งแรก และเป็นการเข้าร่วมการประชุมฯ ในรอบ 9 ปีของนายกฯ ไทยที่ญี่ปุ่น พร้อมกับผู้แทนระดับสูงของประเทศต่าง ๆ เช่น สิงคโปร์ เวียดนาม และมาเลเซีย (ดร.มหาธีร์ โมฮัมหมัด) เป็นต้น
.
ซึ่งเป็นสื่อรายใหญ่และมีอิทธิพลในกลุ่มนักธุรกิจญี่ปุ่น การประชุมครั้งนี้จัดขึ้นภายใต้หัวข้อหลัก ได้แก่ Redefining Asia’s role in a divided world (การทบทวนบทบาทของเอเชียในโลกที่แบ่งฝ่าย)
.
โดยนายกฯ จะใช้โอกาสนี้ “แสดงวิสัยทัศน์ของไทย” ต่อการรับมือกับความท้าทาย - ความชะงักงันของภูมิภาคเอเชียและไทย รวมถึงการก้าวข้ามสถานการณ์ความท้าทายเหล่านี้ ที่ทุกฝ่ายต้องทํางานร่วมกัน เพื่อความเข้มแข็งของภูมิภาคเอเชียต่อไป
.
อ่านเพิ่มเติม คลิกhttps://www.thaigov.go.th/news/contents/details/54969
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​รฟฟท. เผยผลสำรวจความพึงพอใจผู้โดยสารรถไฟฟ้าชานเมืองสายสีแดงครึ่งปีหลัง
วันจันทร์ที่ 22 สิงหาคม 2565
​รฟฟท. เผยผลสํารวจความพึงพอใจผู้โดยสารรถไฟฟ้าชานเมืองสายสีแดงครึ่งปีหลัง
บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าชานเมืองสายสีแดงเผยผลสํารวจความพึงพอใจผู้โดยสารที่ใช้บริการรถไฟฟ้าชานเมืองสายสีแดง ประจําปี 2565 ครั้งที่ 2
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดงเปิดเผยว่า เพื่อให้สามารถรวบรวมข้อมูล และเข้าถึงความต้องการของผู้โดยสารสําหรับนําข้อมูลมาประยุกต์ใช้ในการยกระดับการให้บริการได้อย่างมีประสิทธิภาพ บริษัทจึงได้ดําเนินการจ้างบริษัทที่ปรึกษาที่มีความเชี่ยวชาญด้านงานวิจัย เป็นผู้ออกแบบและลงพื้นที่สํารวจความพึงพอใจผู้โดยสารในครั้งนี้ โดยผลปรากฎว่าจากคะแนนเต็ม 5 ผู้โดยสารมีความพึงพอใจด้านการให้บริการ 4.45 , ด้านความปลอดภัย 4.46 , ด้านความน่าเชื่อถือต่อความตรงต่อเวลา ความถี่ และคุณภาพในการเดินรถไฟฟ้า 4.31 , ด้านการประชาสัมพันธ์และให้ข้อมูล 4.36 , ด้านคุณภาพและสิ่งอํานวยความสะดวกบนสถานีและในขบวนรถ 4.44 , ด้านเหรียญโดยสาร/บัตรโดยสาร และกิจกรรมส่งเสริมการตลาด 4.24
การที่ผลสํารวจความพึงพอใจของผู้โดยสารที่มีต่อรถไฟฟ้าชานเมืองสายสีแดงอยู่ในระดับพึงพอใจมากในด้านต่างๆแสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงมากยิ่งขึ้น อีกทั้งในปัจจุบันยังมีจํานวนผู้โดยสารเพิ่มขึ้นอย่างต่อเนื่อง และบริษัทได้ดําเนินนโยบาย มาตรการต่าง ๆ ที่เป็นการยกระดับการให้บริการ รวมถึงการการรักษาความปลอดภัยมาโดยตลอด โดยเฉพาะมาตรฐานการให้บริการที่บริษัทยึดถือปฏิบัติมาตลอด โดยล่าสุดบริษัทได้ผ่านการรับรองมาตรฐาน ISO 9001 : 2015 ขอบเขตการปฏิบัติการเดินรถไฟฟ้า ความปลอดภัย และวิศวกรรมซ่อมบํารุง จากหน่วยรับรอง Bureau Veritas (BV)
นอกจากนี้ บริษัทยังได้ออกบัตรโดยสารแบบเติมเงิน ประเภทบุคคลทั่วไป “The Limited Edition RED Line Stored Value Card” บัตรรถไฟฟ้าลายพิเศษโดยจะมีการเปิดจําหน่ายครั้งแรก (Pre-sale) ในวันที่ 1 กันยายน 2565 ที่สถานีตลิ่งชัน ตั้งแต่เวลา 05.30 – 24.00 น. ซึ่งผู้โดยสารที่ซื้อบัตรในวันดังกล่าวสามารถนําบัตรโดยสารมาแลกบัตรของขวัญมูลค่า 100 บาท และซองใส่บัตรโดยสารที่ออกแบบมาเป็นพิเศษฟรี 1 ท่านต่อ 1 สิทธิ์ ต่อของขวัญ 2 ชิ้น ที่บูธกิจกรรมส่งเสริมการตลาด ณ สถานีตลิ่งชันเท่านั้น ตั้งแต่เวลา 8.30 - 16.00 น. หรือจนกว่าของจะหมด และจะมีการเปิดจําหน่ายบัตรโดยสารอย่างเป็นทางการพร้อมกันทุกสถานีอีกครั้ง ในวันที่ 9 เดือน 9 (9 กันยายน 2565)
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-"กยศ. ชี้แจงการโอนเงินค่าครองชีพ เร่งโอนที่เหลือทั้งหมดภายใน 30 ธันวาคมนี้"
วันพฤหัสบดีที่ 23 ธันวาคม 2564
"กยศ. ชี้แจงการโอนเงินค่าครองชีพ เร่งโอนที่เหลือทั้งหมดภายใน 30 ธันวาคมนี้"
กองทุนเงินให้กู้ยืมเพื่อการศึกษา (กยศ.) ชี้แจง กรณีผู้กู้ยืมเงินได้รับผลกระทบจากการโอนเงินค่าครองชีพ โดยกองทุนรับทราบในเรื่องดังกล่าวและเร่งดําเนินการโอนเงินค่าครองชีพให้กับผู้กู้ยืมเงินภายในวันที่ 30 ธันวาคมนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า ตามที่มีการนําเสนอข่าวกรณีผู้กู้ยืมเงินได้รับผลกระทบจากการโอนเงินค่าครองชีพ นั้น กองทุนขอชี้แจงว่า ในปีการศึกษา 2564 มีผู้ยื่นขอกู้ยืมเงิน จํานวน 664,398 ราย เป็นเงินกู้ยืม จํานวน 37,118,189,702 บาท ผ่านสถานศึกษาจํานวน 4,128 แห่ง จากสถานการณ์ของโรคติดเชื้อไวรัสโคโรนา 2019 (COVID-19) ที่มีความรุนแรงมากขึ้น สถานศึกษาจึงเลื่อนการเปิดภาคเรียนและปรับรูปแบบการเรียนเป็นออนไลน์ รวมถึงมาตรการปรับลดค่าเทอมให้แก่นักศึกษา ทําให้กองทุนต้องปรับกระบวนการให้กู้ยืมเงินโดยขยายเวลายื่นขอกู้จนถึง 31 ตุลาคม 2564
ปัจจุบัน จากผู้กู้ยืมจํานวน 664,398 ราย กองทุนได้โอนค่าครองชีพไปแล้ว จํานวน 516,873 ราย คงเหลือผู้กู้ยืมเงินที่ได้รับเอกสารแล้วอยู่ในระหว่างดําเนินการ จํานวน 136,084 ราย สําหรับสาเหตุที่ผู้กู้ยืม ยังไม่ได้รับการโอนเงินค่าครองชีพเกิดจาก
1) เอกสารที่ส่งมาไม่ถูกต้องหรือไม่ครบถ้วน เช่น ผู้กู้ยืมเงินลงลายมือชื่อแทนบิดา มารดา แนบไฟล์เอกสารไม่ครบถ้วนตามที่กําหนด พยานมิได้ลงนามในสัญญา ฯลฯ ในทางปฏิบัติได้มีการแจ้งข้อมูลกลับไปยังสถานศึกษาเพื่อแจ้งให้ผู้กู้ยืมแก้ไขเอกสารให้ถูกต้องแล้วส่งกลับมา เมื่อได้มีการตรวจสอบความถูกต้องและครบถ้วนของเอกสารเรียบร้อยแล้ว ผู้กู้ยืมเงินจึงจะได้รับโอนเงินค่าครองชีพต่อไป
2) สถานศึกษายังมิได้จัดส่งเอกสารการกู้ยืมให้กองทุน
3) อยู่ระหว่างการตรวจเอกสารการกู้ยืม
ทั้งนี้ เพื่อแก้ปัญหาดังกล่าว กองทุนจึงได้เร่งดําเนินการแก้ไขและจะโอนเงินค่าครองชีพให้กับ ผู้กู้ยืมเงินที่ยังไม่ได้รับค่าครองชีพ จํานวน 136,084 ราย ภายในวันที่ 30 ธันวาคม 2564 ส่วนผู้กู้ยืมที่กองทุนยังไม่ได้รับเอกสารสัญญากู้ยืม จํานวน 11,441 ราย นั้น หลังจากได้รับเอกสารแล้วกองทุนคาดว่าจะโอนเงิน ค่าครองชีพให้ได้ภายใน 7 วัน อนึ่ง หลังจากวันที่ 30 ธันวาคมนี้ ผู้กู้รายใดที่ยังตกค้างและยังไม่ได้รับเงิน ค่าครองชีพ ขอให้ติดต่อมาที่กองทุนได้ทาง Line บัญชีทางการ “กยศ.เรื่องร้องทุกข์” หรือติดต่อที่หมายเลขโทรศัพท์ 0 2016 4888” ผู้จัดการกองทุนฯ กล่าวในที่สุด